Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A kárenyhítés szabályait jelenleg a 40/2003. (III. 27.) Korm. rendelet állapítja meg, amely legutóbb 2004-ben került
Paragraph Index: 169

A kárenyhítés szabályait jelenleg a 40/2003. (III. 27.) Korm. rendelet állapítja meg, amely legutóbb 2004-ben került módosításra. A támogatás megállapításának sarkalatos szabályai az alábbiak szerint foglalhatók össze. A támogatás célja és rendeltetése, hogy az ózdi martinsalak felhasználása következtében a legveszélyesebb mûszaki állapotba került lakóingatlanokban élõk lakhatási feltételeit biztosítsa. Ebbõl kiindulva, a támogatás odaítélésének alapja az elõzõekben ismertetett – a mûszaki állapot által megkülönböztetett – épületkategóriákat meghatározó szakértõi vizsgálat. A támogatási célra a költségvetési törvényben a tárgyévre biztosított központosított elõirányzat – a károsodás fokának sorrendjében a rendelet szerint – használható fel az egyes kategóriákba sorolt ingatlanok tulajdonosainak támogatására. Ha a szakértõi vizsgálat óta eltelt idõszakban az épület állagromlása következett be, az épületkategória idõszakos és soron kívüli szakértõi vizsgálat alapján módosulhat, ennek a költségeit, az átsorolást kezdeményezõ fél saját maga viseli. Ha a kérelem megalapozott, a BM OKF a szakértõ díjat visszatéríti a károsultnak. A támogatás odaítélésérõl a jegyzõ dönt, tehát az ügyben államigazgatási eljárás indul. Az eljárásban az államigazgatási eljárás általános szabályairól szóló törvény rendelkezéseit kell alkalmazni. A kormányrendelet 2004. évi módosítása következtében lehetõvé vált, hogy egyedi elbírálás szerint a rendeletben meghatározottak alapján az a tulajdonos is támogatásban részesüljön, aki károsodott ingatlanát korábban saját költségére helyreállította, vagy azt a martinsalak felhasználása miatti életveszély elhárítására engedéllyel lebontotta. Az egyedi elbírálás alkalmazására a még nem bírált ügyekben kerülhet sor.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes